Miestne zastupiteľstvo mestskej časti Bratislava-Petržalka  

Materiál na rokovanie Miestneho zastupiteľstva
mestskej časti Bratislava-Petržalka konaného 
dňa 01. júla 2008

Materiál číslo: 192/2008

K bodu: Správa z  tematickej kontroly najdôležitejších povinností vyplývajúcich účtovným jednotkám z prechodu na novú metodiku účtovania od 01.01.2008 v  súlade s  Medzinárodnými účtovnými štandardami pre verejný sektor v rozpočtovej organizácii Základná škola Pankúchova č. 4, Bratislava_______ 

Predkladá:					Návrh uznesenia: 

Miroslav Skovajsa				Miestne zastupiteľstvo mestskej časti 
miestny kontrolór				Bratislava-Petržalka

						b e r i e    n a    v e d o m i e 		

						Správu z  tematickej  kontroly  najdôležitejších 
						povinností vyplývajúcich účtovným jednotkám
						z  prechodu  na  novú  metodiku  účtovania od 
	 					01.1.2008 v súlade s Medzinárodnými účtovnými
						štandardami pre verejný sektor v rozpočtovej 
						organizácii Základná škola Pankúchova č. 4,
						Bratislava 

Miestny úrad mestskej časti Bratislava-Petržalka 
útvar miestneho kontrolóra 

Správa 
z tematickej kontroly najdôležitejších povinností vyplývajúcich účtovným jednotkám z prechodu na novú metodiku účtovania od 1.1.2008 v súlade s Medzinárodnými
účtovnými štandardami pre verejný sektor v rozpočtovej organizácii
Základná škola Pankúchova č. 4, Bratislava 

V súlade s „Plánom kontrolnej činnosti útvaru miestneho kontrolóra Mestskej časti Bratislava-Petržalka na obdobie od 1. januára 2008 do 30. júna 2008“ schváleného uznesením Miestneho zastupiteľstva mestskej časti Bratislava-Petržalka č. 137 dňa 18. decembra 2007 a na základe príkazu miestneho kontrolóra č. 6/2008 zo dňa 17. apríla 2008 vykonal útvar miestneho kontrolóra  tematickú kontrolu najdôležitejších povinností vyplývajúcich účtovným jednotkám z prechodu na novú metodiku účtovania od 1. januára 2008 v súlade s Medzinárodnými účtovnými štandardami pre verejný sektor v rozpočtovej organizácii Základná škola Pankúchova č. 4, Bratislava,  v čase od 21. apríla 2008 do 30. apríla 2008. 

Účelom kontroly bolo zistiť, či organizácia vykonala všetky povinnosti vyplývajúce z prechodu na novú metodiku účtovania od 1.1.2008, a to v súlade so zákonom NR SR č. 189/2007 Z. z. ktorým sa mení a dopĺňa zákon o účtovníctve v znení neskorších predpisov a Opatrením Ministerstva financií SR č. MF/16786/2007-31 z  8. augusta 2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky, ktoré nadobudlo účinnosť 1. januára 2008. 

Od januára 2008 platí pre všetky subjekty verejnej správy nová účtovná legislatíva, a to metodické zjednotenie účtovania a vykazovania organizácií štátnej správy a samosprávy, t.j. rozpočtových organizácií, príspevkových organizácií, štátnych fondov, obcí a vyšších územných celkov. Jej platnosťou sa do účtovníctva subjektov verejnej správy zaviedla zásada akruálneho účtovníctva. Podstatou uvedenej zásady je zohľadnenie všetkých nákladov a výnosov v účtovnom období, v ktorom vznikli, bez ohľadu na deň ich úhrady, inkasa, alebo na deň ich vyrovnania iným spôsobom. 
Z dôvodu plynulého prechodu na novú legislatívnu úpravu účtovania a vykazovania, do ktorej sú zapracované základné princípy Medzinárodných účtovných štandardov pre verejný sektor, boli všetky organizácie povinné uskutočniť účtovné operácie pri ročnej účtovnej závierke k 31.12.2007 a prechod na nové účtovanie od 1.1.2008. 
Pri vykonanej kontrole bolo zistené: 
Komisie menované riaditeľom základnej školy na základe vydaného príkazu č. 1/2007 zo dňa 26.11.2007, ku dňu riadnej účtovnej závierky, k 31.12.2007,  vykonali v zmysle ustanovení § 29 a § 30 zákona 431/2002 Z. z. o účtovníctve inventarizáciu hmotného a nehmotného majetku, pohľadávok a záväzkov, pri ktorej bol zistený a overený stav majetku a záväzkov. V súlade s ustanovením § 6 ods. 5 zákona č. 431/2002 Z. z. o účtovníctve, po uskutočnení všetkých súvisiacich operácií k 31.12.2007 (uzavretie súvahových účtov, uzavretie účtovných kníh, prevody nákladov a výnosov pri ročnej závierke) vyhotovila ekonómka základnej školy riadnu účtovnú závierku a ako jej súčasť  účtovné výkazy:

-	 Súvaha Uč ROPO SFOV 1-01 k 31.12.2007
-	 Výkaz ziskov a strát Uč ROPO SFOV 2-01 k 31.12.2007
-	 Výkaz o plnení rozpočtu Fin SAM 2-04 k 31.12.2007
-	 Poznámky k účtovnej závierke k 31.12.2007.        

Podľa legislatívnych zmien platných od 1. januára 2008 v oblasti účtovníctva a výkazníctva, bol vyhotovený „prevodový mostík“ začiatočných stavov účtov otváraných v účtovnej jednotke ku dňu  1.1.2008. Účty sú zoradené podľa účtovných skupín (01 – 09) s určením, na ktorý účet platnej novej legislatívnej úpravy sa uskutoční preúčtovanie, prípadne rozúčtovanie finančných čiastok vedených na príslušných účtoch do 31.12.2007.
Obsahuje tiež analytické rozčlenenie účtov podľa stredísk vytvorených v účtovníctve základnej školy (základná škola, školská kuchyňa a školská jedáleň, školský klub detí, školské stredisko záujmovej činnosti). 
Porovnaním údajov uvedených v účtovných výkazoch k 31.12.2007 s počiatočnými stavmi účtov k 1.1.2008, naúčtovanými interným účtovným dokladom č. 1 dňa 2. januára 2008 neboli zistené rozdiely. Konečné stavy jednotlivých účtov a počiatočné stavy účtov otvorených v zmysle novej legislatívnej a metodickej úpravy boli totožné. 
Pre rok 2008 vyhotovila základná škola účtovný rozvrh, obsahujúci syntetické i analytické účty, potrebné na zaúčtovanie všetkých účtovných prípadov účtovného obdobia. Obsahuje i uzávierkové a podsúvahové účty s uvedením účtovnej triedy,  číselného a slovného označenia účtov podľa rámcovej účtovej osnovy ustanovenej Opatrením Ministerstva financií SR č. MF/16786/2007-31, ktoré je účinné od  1. januára 2008. 

Pri výkone tematickej kontroly najdôležitejších povinností vyplývajúcich účtovným jednotkám z prechodu na novú metodiku účtovania od 1.1.2008 v súlade s Medzinárodnými účtovnými štandardami pre verejný sektor, v rozpočtovej organizácii Základná škola Pankúchova č. 4, Bratislava, bolo zistené, že jednotliví zodpovední zamestnanci školy vykonali pri záverečných účtovných operáciách k 31.12.2007 a vytvorení „prevodového mostíku“ účtovania k 1. januáru 2008 všetky najdôležitejšie povinnosti, ktoré vyplynuli účtovnej jednotke z prechodu na novú metodiku účtovania v súlade s legislatívnou úpravou platnou pre oblasť účtovníctva  a výkazníctva vo verejnom sektore od 1. januára 2008.